Nemokami mokymai „Skaitmeniniai įgūdžiai: viešosios e. paslaugos kasdienai“
2026-02-23 09:00 - 2026-02-25 12:15, 2026-03-02 09:00 - 2026-03-04 12:15 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Medijų centre
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Mokymų trukmė 12 ak. val., mokymai vyks 2026 m. kovo 2, 3, 4 d. nuo 9.00 iki 12.15 val.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką, Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.):

Praktiniai skaitmeninio raštingumo įgūdžiai.
Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.
Paramos prašymai aplinkai draugiškiems sprendimams (saulės elektrinėms, renovacijai).
Elektroninis parašas – dokumentų pasirašymas internetu.
Išmanieji įrenginiai: dokumentų skenavimas, siuntimas telefonu.
Interneto saugumas: kaip atpažinti sukčius ir apsaugoti duomenis.
Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialius pažymėjimus.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!

Edukacija „Skaitymo džiaugsmo dirbtuvės“
2026-02-24 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 3–4 klasių moksleivius į smagią edukaciją, kurioje atsiskleis skaitymo džiaugsmas! Vaikai susipažins su įdomiomis knygomis, klausysis ištraukų, atliks kūrybines ir logines užduotis bei varžysis komandomis. Užsiėmimas „Skaitymo džiaugsmo dirbtuvės“ skatina skaitymo įgūdžius, smalsumą ir kūrybiškumą – viskas per žaidimus, bendradarbiavimą ir knygų magiją!
Trukmė 45 min.
Registracija telefonu 0 445 72 135 arba elektroniniu paštu simona. gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Sensoriniai skaitymai „Baisieji Alano dantys“
2026-02-24 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 3–5 metų vaikus į sensorinius skaitymus bibliotekoje. Knygelės „Baisieji Alano dantys“ herojus krokodilas Alanas lydės mažuosius į džiunglių nuotykius: kartu bus skaičiuojami jo baisiai aštrūs dantys, riaumojama kaip tigrai, išdykaujama su beždžionėmis ir dalyvaujama varliukų lenktynėse.
Skaitymų metu vaikai susipažins su įvairiomis sensorinėmis priemonėmis, kurios padės patirti istoriją per žaidimus, garsus ir pojūčius.
Informacija ir registracija elektroniniu paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E07
2026-02-24 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Auksinis protas“ Kretingoje! Nuo sausio 13 d. iki balandžio 28 d. kiekvieną antradienį 19 val. kviečiame dalyvauti 25-ajame „Auksinio proto“ gyvų žaidimų sezone, kuris truks net 16 savaičių.
Tai puiki proga pasitikrinti žinias, patirti intelektualių iššūkių, pasimėgauti smagia atmosfera ir susitikti su bendraminčiais. Suburkite komandą ir įsitraukite į vieną populiariausių protų mūšių Lietuvoje!
Neturite komandos? Ne bėda – registruokitės vienas, o mes padėsime surasti komandą ir prisijungti prie žaidimo.
Registracija el. paštu birute.naujokaitiene@kretvb.lt
Prisijungti galima bet kuriuo metu – nepraleiskite progos tapti „Auksinio proto“ sezono dalimi Kretingoje.
Registruokite savo komandą ir žaiskite – laukia azartas, žinios ir gera nuotaika!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2026-02-25 16:00 - 17:00, 2026-04-01 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu 0 445 72 134 arba elektroniniu paštu jaunimas@kretvb.lt.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Knygų klubo „9 puslapis“ susitikimas
2026-02-25 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į knygų klubo „9 puslapis“ susitikimą, kviečiantį leistis į literatūrinę kelionę ir drauge atrasti knygų pasakojimų gylį.
Naujus metus klubas pradeda Farerų salų rašytojos Siri Ranva Hjelm Jacobsen romanu „Sala“, kuriame jautriai pasakojama apie trijų šeimos kartų istoriją, atskirtą Atlanto vandenyno, emigracijos patirtis ir ryšį tarp praeities bei dabarties. Diskusijos metu bus kalbama apie šeimos istorijos svarbą, namų reikšmę ir tai, kaip literatūra padeda geriau suprasti save bei kitus.
Kviečiame prisijungti prie atviro pokalbio, dalintis įžvalgomis ir patirti dar vieną prasmingą literatūrinį susitikimą knygų klube „9 puslapis“.
Būtina išankstinė registracija elektroniniu paštu paulina.sutkute@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Šį trečiadienį „Faini kretingiškiai“ sugrįžta!
2026-02-25 18:30 - 20:00
Šįkart kviečiame susitikti su desertinės „Nuognē skanu“ kūrėjais – jaukiu šeimos verslu Kretingoje, kuriame graikiškas svetingumas susilieja su žemaitišku darbštumu. Čia kiekvienas svečias sutinkamas lyg senas draugas, o desertai gimsta su ypatingu kruopštumu ir meile – tarsi sau.
Savo istorijomis dalinsis:
Inga Kupšytė Chorianopoulou
Stefanos Chorianopoulos
Asta Veselkovė
Lauksime jaukaus, šilto ir saldaus vakaro drauge. Ateikite susipažinti, pasiklausyti ir pasidžiaugti savais!

Konferencija „Vyskupo Motiejaus Valančiaus asmenybės aktualumas ir palikimas ateities kartoms“
2026-02-27 10:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos rajono savivaldybės M. Valančiaus viešoji biblioteka kviečia dalyvauti konferencijoje „Vyskupo Motiejaus Valančiaus asmenybės aktualumas ir palikimas ateities kartoms“.
Konferencija rengiama siekiant aktualizuoti vienos ryškiausių XIX amžiaus Lietuvos asmenybių – Žemaičių vyskupo Motiejaus Valančiaus – gyvenimą, veiklą ir idėjas šiuolaikiniame kultūriniame, visuomeniniame ir švietimo kontekste. 2026-ieji metai sutampa su 225-osiomis Motiejaus Valančiaus gimimo metinėmis, todėl tai ypač svarbus metas ne tik prisiminti istorinę asmenybę, bet ir iš naujo permąstyti jo palikimo reikšmę šiandienos visuomenei.
Motiejus Valančius (1801–1875) buvo ne tik Žemaičių vyskupas, bet ir plataus masto kultūros, švietimo bei visuomenės veikėjas, kurio įtaka peržengė bažnytinės veiklos ribas. Jo vadovavimo metais buvo stiprinamas parapijų gyvenimas, rūpinamasi dvasininkų rengimu, plėtojamos parapinės mokyklos, kuriose ugdymas vyko gimtąja kalba. M. Valančius nuosekliai siekė šviesti visuomenę, skatinti skaitymą, raštingumą ir sąmoningą tikėjimo bei moralės praktiką.
Ypatingą vietą jo veikloje užima lietuviškos raštijos puoselėjimas. Motiejus Valančius sąmoningai pasirinko rašyti lietuvių kalba, taip prisidėdamas prie tautinės savimonės stiprinimo carinės priespaudos sąlygomis. Jo kūriniai, tarp jų „Vaikų knygelė“, „Palangos Juzė“ ir kiti proziniai tekstai, laikomi reikšmingu lietuvių pasaulietinės prozos ir vaikų literatūros pamatu. Spaudos draudimo laikotarpiu M. Valančius rėmė lietuviškų knygų leidimą už Lietuvos ribų ir jų slaptą platinimą, taip tapdamas vienu svarbiausių lietuvių kalbos ir kultūros išsaugojimo ramsčių.
Ne mažiau svarbi yra jo visuomeninė veikla, ypač blaivybės sąjūdis, kuris XIX amžiuje tapo masiniu reiškiniu ir turėjo realų poveikį bendruomenių gyvenimui, socialinei tvarkai bei žmonių sveikatai. Ši iniciatyva atskleidžia M. Valančių kaip atsakingą visuomenės lyderį, gebėjusį telkti žmones bendram tikslui ir siūlyti sprendimus socialinėms problemoms.
Šiandien Motiejaus Valančiaus palikimas aktualus kaip vertybinis orientyras diskutuojant apie švietimo misiją, kultūros tęstinumą, bendruomenių stiprinimą, kalbos ir tapatybės išsaugojimą. Konferencija siekia tapti erdve, kurioje istorijos, kultūros, religijos ir švietimo tyrėjai, dvasininkai bei įvairių institucijų atstovai galėtų dalytis naujausiais tyrimais, įžvalgomis ir patirtimis, aktualizuojant Motiejaus Valančiaus idėjas dabarties ir ateities kontekste.
Konferencijoje dalyvaus kultūros, istorijos ir religijos tyrėjai, dvasininkai bei įvairių institucijų atstovai, o renginio garbės svečias – Telšių vyskupas Algirdas Jurevičius.
Programa:
10.00–10.15 | Konferencijos atidarymas, sveikinimo žodžiai
10.15–12.00 | Pirmoji pranešimų sesija (kultūriniai ir istoriniai aspektai):
Keletas minčių dėl vysk. M. Valančiaus santykio su 1863 m. sukilimu. Klaipėdos universiteto afilijuotasis profesorius, doc. dr. Vacys VaivadaVyskupo Motiejaus Valančiaus raštai bernardinų provincijolui Dominykui Šukevičiui. Nijolė Raudytė OFSVyskupo M. Valančiaus sąsajos su bernardinų vienuolynais Žemaičių vyskupijoje. Klebonas teol. dr. Paulius Saulius Bytautas OFMVyskupo M. Valančiaus veiklos aprėptis, priimtinumas ir aktualumas laikų perspektyvoje. Varnių vyskupo M. Valančiaus bendruomenės pirmininkas, Žemaičių vyskupystės muziejaus kūrėjas ir buvęs vadovas Antanas Ivinskis
12.00–13.00 | Pietų pertrauka
13.00–14.00 | Antroji pranešimų sesija (M. Valančiaus aktualizavimas šiuolaikiniame kontekste):
Vyskupas M. Valančius ir dailė. Lietuvos dailėtyrininkė, humanitarinių mokslų daktarė Rūta Janonienė
Lietuvių liaudies dainos – kiekvienam ir tautai. Kraštotyros ir informacijos skyriaus vyresn. bibliotekininkė Rita Vaitkienė
13.40 | Diskusija ir apibendrinimas su konferencijos pranešėjais

BACK TO 2000’s diskoteka
2026-02-27 20:00 - 23:55 | Kretingos kultūros centras, J. Pabrėžos g. 1,, Kretinga, 97129, Lietuva
BACK TO 2000’s – 2-oji diskoteka!
Kai dar niekas per daug nerūpėjo.Kai galvoje sukosi tik vienas klausimas – ką veiksim penktadienio vakarą?
Greitas prisijungimas prie mirc’o, keli „majakiukai“, SMS draugams ir planas aiškus – šiandien šokiai.CD grotuve sukasi „The best hits“, kambaryje garsas iki maksimumo, o tu jau mintyse ultravioletinėje šviesoje su balta maikute.
Sugrįžtam į laikus, kai muzika buvo garsesnė, emocijos tikresnės, o vakarai – ilgesni.
Vasario 27 d. 20:00–00:00 val. Kretingos rajono kultūros centras
Už DJ pulto – DJ EDIGY (Edvardas Gikaras)
Jei šitie laikai tau pažįstami – ši diskoteka tavo kartai.Dalinkis su tais, kurie dar prisimena „majakiukus“
Grįžtam į 2000-uosius dėl muzikos ir šokių – ne dėl rūpesčių.Organizatoriai pasilieka teisę neįleisti asmenų, galinčių trikdyti vakarėlio atmosferą.

N-20
Bilieto kaina – 5 €
Pasimatom šokių aikštelėje!

Dokumentų paroda „Mes tarnaujam Lietuvai!“, skirta Kovo 11-ajai ir šauliams – nacionalinio saugumo gynėjams
2026-03-02 08:00 - 2026-03-30 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Bibliotekos I aukšto erdvėse
Kovo 11-oji – 1990 metais Aukščiausiosios Tarybos – Atkuriamojo Seimo – pasirašytos Lietuvos Nepriklausomybės atstatymo akto diena. Dokumentų, padėjusių teisinius pagrindus atkurti nepriklausomą valstybę, paskelbimo diena. Startas naujam laisvos šalies augimui, išbandytas SSRS įvesta ekonomine blokada, 1991 m. sausio 13 d. įvykiais.
Nepriklausomybė – tai ne tik jos paskelbimas, bet nuolatinis budėjimas ir pastangos ją saugoti bei stiprinti.
Lietuvos šaulių sąjunga, įkurta dar tarpukariu – 1919 m., atsikūrusi 1989 m. (Kretingoje – 1990-aisiais), 1991 metais jau buvo organizuota struktūra ir aktyviai dalyvavo ginant Parlamentą, Televizijos bokštą, kitus valstybės objektus.
Kasmet Kovo 11-ąją visoje Lietuvoje šimtai jaunųjų šaulių ir suaugusių kandidatų iškilmingai taria pasižadėjimo Tėvynei žodžius.
Neatsitiktinai Lietuvos šaulių sąjungos šūkis „Mes tarnaujam Lietuvai!“ pasirinktas parodos pavadinimu ir ašimi. Ekspozicijoje – ne tik knygos, liudijančios Nepriklausomybės atkūrimo ir Lietuvos šaulių sąjungos istoriją, bet ir ją patvirtinantys parodos objektai iš LŠS Vakarų (Jūros) šaulių 3-osios rinktinės bei LŠS padalinio Kretingoje atkūrimo iniciatoriaus, pirmojo vado ir ilgamečio aktyvaus organizacijos nario, Laisvės gynėjo Stasio Srėbaliaus asmeninio archyvo.
Parodą parengė Kraštotyros ir informacijos skyriaus vyresn. bibliotekininkė Rita Vaitkienė.

Vasilij Koščić darbų paroda „Sapnų anatomija“
2026-03-02 08:00 - 2026-03-30 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje
Atraskite sapnišką, netikėtumų kupiną vaizdų pasaulį Vasilij Koščić darbų parodoje „Sapnų anatomija“.
Parodoje pristatomi kūriniai gimsta be išankstinio plano – iš intuicijos, leidžiant procesui tekėti savaime. Spalvotuose darbuose persipina skirtingi laikai, erdvės ir veikėjai, tarsi sapne, kuriame svarbiau pojūtis nei aiški logika. Juodai balti piešiniai – tai ta pati kūrybinė būsena be spalvos: iš linijų, dėmių ir šakų formų išnyra gyvūnai, žmonės ar keistos būtybės. Autoriui svarbus pats kūrimo vyksmas – pasitikėjimas akimirka, leidimas klysti ir vaizdui atsirasti natūraliai, neužspaudžiant jo iš anksto sugalvota idėja.
Vasilij Koščić gimė Klaipėdoje. Kūrybinis polinkis išryškėjo dar vaikystėje, tačiau gyvenimo kelias kurį laiką nuvedė kitur – daugelį metų jis dirbo tolimųjų reisų vairuotoju. Tapybą atrado iš naujo vedamas smalsumo ir vidinio impulso, mokėsi savarankiškai, eksperimentuodamas ir ieškodamas savo braižo. Įkvėptas tiek kasdienybės patirčių, tiek ikonų tapybos studijų Belgijoje, autorius kuria vadovaudamasis principu, kad svarbiausia – ne galutinis rezultatas, o kelionė ir emocija, gimstanti kūrybos procese.
Pardos autorius Vasilij Koščić apie save:
Šioje parodoje rodomi darbai gimė be išankstinio plano. Vaizdai atsiranda netyčia – intuityviai, leidžiant sau klysti ir rizikuoti netikėtais, neplanuotais veiksmais. Man svarbu pasitikėti procesu ir tuo, kas iš jo iškyla.
Spalvotuose darbuose viskas vyksta kaip sapne – persipina skirtingi laikai, vietos, personažai. Čia nėra vienos logikos, bet yra pojūtis. Man svarbu leisti vaizdui atsirasti pačiam, o ne jį sugalvoti iš anksto.
Juodai balti darbai – tai ta pati būsena, tik be spalvos. Linijos, dėmės, šakos, iš kurių gimsta gyvūnai, žmonės ar keisti padarai. Tai labiau instinktas nei galvojimas.
Aš nemaištauju prieš akademinį užbaigtumą, tiesiog leidžiu sau klysti ir kurti taip, kaip tuo metu jaučiu, kad reikia man, o ne žiūrovui. Man svarbu leisti vaizdui sustingti momente, o ne pozavime.
Apie mane:
„Gimiau Klaipėdoje, man 43 metai. Kūrybiniai impulsai atsirado dar vaikystėje – prisimenu stiprų pojūtį, kai iš plastilino nulipdžiau dramblį. Taip pat patikdavo perpiešti vaizdus nuo knygų viršelių. Mokykloje geriausiai sekėsi dailė, fizinis lavinimas ir svajojimas pro langą.
Vėliau atėjo maištinga paauglystė, pirmoji meilė, šeima ir buitis. Kūryba kuriam laikui pasitraukė į šalį.
Daug metų dirbau tolimųjų reisų vairuotoju, ir mano tapyba prasidėjo vieną savaitgalį prie sunkvežimio.
Paskutiniu impulsu 2019 m. tapo viešbutyje pamatyta Bobo Rosso tapybos pamoka, o kitą dieną – kavinėje sutikti skirtingo amžiaus žmonės, piešiantys kartu.
Tapybos mokiausi savarankiškai. Bandžiau tapyti realizmą, tačiau visada pasileisdavau į kūrybinę tėkmę, kuri mane nunešdavo į nuotykį ir nežinomybę – tarsi į Žiulio Verno istoriją.
Svarbiausia ne tikslas, o pati kelionė.
Parašiau kelias fantastines istorijas bet niekur jų neviešinau. Taip pat pradėjau rašyti knyga „Furisto dienoraštis“.
Juodai baltus darbus pradėjau kurti įkvėptas draugės, dirbančios su tušu. Ši technika man pasirodė artima ir patogi.
Belgijoje taip pat domėjausi ikonų tapyba ir mokiausi jų kūrimo pas meistrą jau po to, kai buvau pradėjęs tapyti paveikslus. Ši patirtis išmokė kantrybės ir padėjo suprasti, kad egzistuoja formos, taisyklės ir akademinis piešimas. Nors šių dalykų neignoruoju, jie manęs neįrėmina – naudoju juos tik tada, kai to reikia. Ne viskas turi būti išbaigta.
Kuriu vadovaudamasis principu, kad paveikslas gimsta procese. Nedirbu su iš anksto nustatyta idėja ar vaizdu – leidžiu kūrybinei tėkmei mane nunešti ir vaizdui atsirasti pačiam. Man svarbu perteikti pojūtį ir emociją, jausti save, o ne stengtis atitikti akademinį estetiškumą.“ /Vasilij Koščić/

Gražiausio lietuviško žodžio rinkimai „Žodis–karalius“, skirti Lietuvių kalbos dienoms
2026-03-02 09:00 - 2026-03-10 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Jaunimo edukacijos erdvėje
Kviečiame išrinkti gražiausią lietuvišką žodį – tą, kuris skamba švelniausiai, prasmingiausiai ar yra artimiausias jūsų širdžiai. Rinkimai skirti Lietuvių kalbos dienoms, todėl tai puiki proga stabtelėti ir iš naujo atrasti gimtosios kalbos grožį.
Kuris lietuviškas žodis jums pats gražiausias? Galbūt dar niekada apie tai nesusimąstėte. Tradiciškai vykstančios Lietuvių kalbos dienos kviečia leistis į paties gražiausio žodžio paieškas ir išrinkti tikrąjį žodį–karalių.
Bibliotekos Jaunimo edukacijos erdvėje rinksime ir karūnuosime gražiausią lietuvišką žodį – tikrąjį žodį–karalių. Čia kiekvienas galės pasiūlyti savo žodį, balsuoti už labiausiai patikusį ir prisidėti prie jo išrinkimo.
Ateikite, siūlykite, balsuokite ir kartu išrinkime žodį–karalių!

Jubiliejinė paroda: ryškūs ir spalvingi menininko Juozo Šakinio „Prisiminimų potėpiai"
2026-03-06 18:00 - 19:00 | Kretingos muziejus, Vilniaus g. 20, Kretinga, 97102, Lithuania
Kretingos muziejaus „Žiemos sodo” galerijoje visą kovą bus galima aplankyti kraštiečio interjero dizainerio, baldžiaus, tapytojo, grafiko, pedagogo ir net politiko Juozo Šakinio kūrybos parodą „Prisiminimų potėpiai”. Ji dedikuota autoriaus 80-ties metų gimimo sukakčiai.
Parodoje pristatoma tapybos ir grafikos darbų kolekcija – ryški, spalvinga, su šio krašto gyventojo akiai atpažįstamais siužetais. Paveiksluose – Plungė, Kretinga, Nida, lietuviški peizažai be konkrečių vietovardžių. Drobėse sustabdyti metų laikai, senoji architektūra, įamžinta tai, kas gali būti prarasta.
Nuo savo kūrybinio kelio pradžios ne vieną parodą surengęs autorius savo kūrybą apibūdina kaip realistinę: kokį pasaulį matau, tokį ir bandau pavaizduoti.
Juozo Šakinio jubiliejinės parodos „Prisiminimų potėpiai” atidarymas – kovo 6 d., penktadienį, 18 val. Maloniai kviečiame apsilankyti.

Kretingos muziejuje bus eksponuojama buvusio kariuomenės vado šaltųjų ginklų kolekcija
2026-03-10 18:00 - 19:00 | Kretingos muziejus, Vilniaus g. 20, Kretinga, 97102, Lithuania
Kovo 10-osios vakarą, Lietuvai brangios Valstybės atkūrimo dienos išvakarėse, kviečiame į Kretingos muziejų. Drauge atversime buvusio Lietuvos kariuomenės vado (2009-2014), dimisijos generolo leitenanto Arvydo Pociaus šaltųjų ginklų kolekcijos parodą.
Paroda, pavadinta „Niekada nepasiduok“, gimė prieš porą metų Lietuvai minint įstojimo į NATO 20-metį. Pirmąja jos eksponavimo stotele buvo Jono Žemaičio Lietuvos karo akademija. Į Kretingos muziejų buvusio kariškio, dabar – ir politiko kolekcija atkeliauja neatsitiktinai. „Mano tėvų šaknys – Kretingos krašte. Mama kilusi iš Kartenos apylinkių ir čia dar turiu giminių. Seneliai iš tėvo pusės ilsisi Salantuose. Daug laiko vaikystėje pas juos praleidau ir dabar miela čia grįžti“, – nostalgijos Kretingai neslepia Arvydas Pocius.

Į tėvų gimtinę jis atlydės parodą ir pats pristatys per keletą dešimtmečių sukauptus jos eksponatus. „Pirmasis šaltasis ginklas, kuris ne tik ypatingai sudomino, bet ir davė pradžią šiai kolekcijai, buvo tėčio turėtas, o vėliau kaip palikimas man atitekęs II pasaulinio karo laikų peilis-durklas, tvirtinamas prie vokiško karabino „Mauser“. Kiek vėliau, kai išvykau į Lenkiją, pamačiau gražų suvenyrinį durklą ir jį įsigijau. Taip atsirado aistra po truputį šiuos ginklus kolekcionuoti. Tarnaujant Lietuvos kariuomenėje tų ginklų ir savaime atsirado – privalėjome juos turėti prie turimos ginkluotės. Lankantis įvairiose šalyse, keičiantis einamoms pareigoms, kolekcija pildėsi savaime“,– pasakoja kolekcijos savininkas.
Parodos kodas – „Niekada nepasiduok“, anot jos sumanytojo, nuolatinis priminimas, kad visais laikais turime kovoti iki galo. Dabartinėje epochoje, kai pasaulis gyvena karų aktualijomis, šaltųjų ginklų, mažai naudojamų praktinėje karyboje, simbolika kalba ne apie agresiją, o apie pasirengimą ginti tai, kas svarbiausia.
Paroda „Niekada nepasiduok“ bus eksponuojama Kretingos muziejaus centriniuose rūmuose (Vilniaus g. 20). Pristatymas visuomenei – kovo 10 d., antradienį, 18 val.

#AšEsuLietuva. Kovo 11 - osios minėjimas
2026-03-11 12:00 - 13:00 | Kretingos kultūros centras, J. Pabrėžos g. 1,, Kretinga, 97129, Lietuva
#AšEsuLietuva Lietuvos nepriklausomybės atkūrimo dienos renginių ciklas Kretingoje
Kovo 11-ąją kviečiame susiburti drauge ir švęsti Laisvę – su širdimi, su bendryste, su pasididžiavimu savo šalimi.
Tai diena, kai kiekvienas galime garsiai pasakyti – Aš esu Lietuva.
KOVO 11 D. PROGRAMA
8.00–20.00 val.Šviečiančių raidžių instaliacija „#AšEsuLietuva“ Rotušės aikštėje, prie J. K. Chodkevičiaus paminklo
12.00 val.Pilietinė sąšauka „Širdies žinutė Lietuvai“ Rotušės aikštėje, prie Nepriklausomybės paminklo
12.30 val.Šv. Mišios Kretingos Viešpaties Apreiškimo Švč. Mergelei Marijai bažnyčioje
14.00 val.Kretingos rajono vaikų ir jaunimo šventinis koncertas „#AšEsuLietuva“ Kretingos rajono kultūros centre
Ateikite su šeima, draugais, bendruomene.Švęskime laisvę, kuri mus vienija, ir Lietuvą, kuri gyva kiekviename iš mūsų.
Renginio metu bus filmuojama ir fotografuojama, vaizdo medžiaga viešinama.

Jurgitos Navikienės knygos „Menas gyventi gerai. Po vienerių metų“ pristatymas
2026-03-13 17:00 - 18:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Susitikimų erdvėje
Kretingos bibliotekoje vyks auditorės ir trijų vaikų mamos Jurgitos Navikienės knygos „Menas gyventi gerai. Po vienerių metų“ pristatymas. Pristatymą moderuos žurnalistas Arūnas Limantas.
„Po vienerių metų… Parašius pirmąją knygą „Menas gyventi gerai“, nesinorėjo sustoti. Taip gimė ir ši – antroji. Rašyti knygą vienerius metus – sąlyginai neilgas laiko tarpas. Tačiau tai yra ir disciplina – nepraleisti nė vienos dienos ir suguldyti, surikiuoti mintis į socialinių tinklų įrašus, o vėliau – į knygos puslapius. Visos dar vienerių metų istorijos – nuo Velykų iki Velykų – išjaustos, išgyventos, išliūdėtos. Vienos rašytos pro ašaras, kitos – jaučiant begalinį dėkingumą kitam žmogui, savo esybei, Aukščiausiajam. Kai kurios – su kryptinga intencija atverti plačiau akis sau pačiai, o gal – ir skaitytojui.
Ši – antroji knyga „Menas gyventi gerai. Po vienerių metų“ – pirmosios tęsinys. Tad ir tobulesnis pavadinimas nei pirmosios „neprisiklijavo“. Tik pavadinimo tęsinys „Po vienerių metų“ įprasmina nepaliaujamą mūsų judėjimą pirmyn – juk nei vienas nesustojome pusiaukelėje. Taigi, tikėtina, kad ir antroji knyga bus kiek kitokia.
Eiti į gylį – tai ne lįsti į urvą. Priešingai – einant į gylį savo pasaulio suvokime, pleti akiratį, nebeužsidarai tarp keturių sienų ir neapsiriboji ties kieno nors išsakyta mintimi. Dažniau pažvelgi į dangų. Griauni ribas ar bent pleti regos lauką. Keli klausimus ir pats ieškai atsakymų. Nes ir moksliniai tyrimai kinta – vieni tyrėjai gauna skirtingą rezultatą, nei kiti. Taigi, kuo tikėti? Tik Dievu, tik mokslu, tik susikurtais ar primestais autoritetais?“ /Knygos autorė Jurgita Navikienė/

Mažųjų šeštadienis „Paskui Pelėdžiuką“
2026-03-14 11:00 - 12:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Vaikų edukacijos erdvėje
Kviečiame mažuosius 3–6 metų bibliotekos skaitytojus kartu su tėveliais dalyvauti Pelėdžiuko iš Mariaus Marcinkevičiaus knygos „Kaip Pelėdžiukas iš namų pabėgo“ pasakojimuose.
Vaikai kartu su Pelėdžiuku mokysis medžioti ir tykoti grobio, seks mamuto pėdsakais, o po medžioklės dainuos smagias daineles.
Būtina registracija užpildžius formą: Mažųjų šeštadienis „Paskui pelėdžiuką“.
Informacija telefonu 0 445 78 985.

Nemokami mokymai „Skaitmeniniai įgūdžiai: viešosios e. paslaugos kasdienai“
2026-03-16 09:00 - 2026-03-18 12:15 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Medijų centre
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Mokymų trukmė 12 ak. val., mokymai vyks 2026 m. kovo 16, 17, 18 d. nuo 9.00 iki 12.15 val.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką, Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.):

Praktiniai skaitmeninio raštingumo įgūdžiai.

Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.

Paramos prašymai aplinkai draugiškiems sprendimams (saulės elektrinėms, renovacijai).

Elektroninis parašas – dokumentų pasirašymas internetu.

Išmanieji įrenginiai: dokumentų skenavimas, siuntimas telefonu.

Interneto saugumas: kaip atpažinti sukčius ir apsaugoti duomenis.

Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialius pažymėjimus.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!

Indijos literatūros kolekcijos pristatymas
2026-03-19 12:00 - 13:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Bibliotekoje
Kretingos rajono savivaldybės M. Valančiaus viešoji biblioteka kviečia bendruomenę į pirmosios užsienio partnerio kultūrą ir literatūrą pristatančios ekspozicijos – Indijos literatūros lentynos – atidarymą. Indijos Respublikos ambasada bibliotekai padovanojo Indijos autorių knygų anglų kalba, o ekspoziciją taip pat papildo bibliotekos fonduose saugomi Indijos rašytojų leidiniai.
Šia proga bibliotekoje lankysis Indijos Respublikos ambasadorius Lietuvoje Devesh Uttam su delegacija, o miesto svečius pasitiks Kretingos rajono savivaldybės meras Antanas Kalnius ir bibliotekos direktorė Birutė Karčauskienė.
Tarpkultūriniam dialogui stiprinti specialiai įrengta Indijos literatūros ekspozicija taps nuolatine kvietimo pažinti pasaulį erdve – ji bus naudojama edukacijose, teminiuose susitikimuose, skaitymuose ir saviugdos veiklose. Ši iniciatyva atskleidžia literatūros, kaip tyliai, bet giliai veikiančios diplomatijos formos, reikšmę ir žymi kryptingą bibliotekos siekį plėtoti tarptautinius kultūrinius ryšius.
Artimiausiu metu planuojama užmegzti bendradarbiavimą ir su kitų šalių atstovybėmis, taip plečiant pasaulio literatūros pristatymą Kretingos rajono bendruomenei.

Ankstyvojo skaitymo užsiėmimas 1–2 metų vaikams „Pupų sodas“
2026-03-20 11:00 - 12:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Vaikų edukacijos erdvėje
Ankstyvojo skaitymo užsiėmimas „Pupų sodas“ kviečia 1–2 metų vaikus patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Registracija į užsiėmimus TIK užpildžius registracijos formą: Ankstyvojo skaitymo užsiėmimas „Pupų sodas“.
Informacija telefonu 0 445 78 985.

VELYKŲ PASLAPTYS KRETINGOJE
2026-03-23 08:00 - 2026-04-26 17:00
VELYKŲ PASLAPTYS KRETINGOJE
Kretingos rajono kultūros centras kviečia į spalvingą ir tradicijomis alsuojantį Velykų renginių ciklą visai šeimai!
VELYKINĖ INSTALIACIJA Kovo 23 d. – balandžio 26 d. Prie Kretingos rajono kultūros centro (J. Pabrėžos g. 1)Instaliacija „Žydintis margutis“ – kviečiame pasigrožėti ir įsiamžinti!
VELYKINĖ EDUKACIJA Balandžio 3 d. 17:00 val. Kultūros centro šokių salės fojė (I a.)
Kiaušinių marginimas vašku ir raižymo technika„Raštų simbolika“ Edukaciją ves etnologė Justė Lipinskienė Dalyvaus folkloro ansamblis „RATUva“
https://www.facebook.com/events/1254961482809094
Būtina registracija: +370 606 85751 Kaina – 5 €
ATVELYKIO ŠVENTĖ Balandžio 12 d.
10:30–11:30 val.Vaikų ir jaunimo mišios (VOTYVA) Kretingos Viešpaties Apreiškimo Švč. Mergelei Marijai bažnyčia (Vilniaus g. 2)
11:30–13:00 val.Šeimų Velykėlės „Didysis Velykų nuotykis“ Lurdas (J. Pabrėžos g. 1A)
Kviečiame visus – didelius ir mažus – kartu kurti, švęsti ir patirti Velykų džiaugsmą Kretingoje!

„Evangelijos pagal Joną paprastumas ir gelmė“: susitikimas Šv. Rašto vertėju, teologu dr. Giedriumi Saulyčiu
2026-03-23 15:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kviečiame į susitikimą su dr. Giedriumi Saulyčiu, žinomu Šventojo Rašto vertėju ir teologu, turinčiu ilgametę patirtį biblinės literatūros tyrimuose ir ekumeninių projektų vertimuose.
Susitikimo metu dr. Giedrius Saulytis pristatys naujai išverstus Jono raštus su komentarais – ekumeninį Evangelijos pagal Joną, Jono laiškų ir Apreiškimo apaštalui Jonui vertimą.
Dalyviai turės galimybę įsigyti naujai išverstus raštus su komentarais ir sužinoti daugiau apie vertimo procesą bei biblines interpretacijas.

DISKOTEKA BACK TO 2000's
2026-03-27 20:00 - 23:59 | Kretingos kultūros centras, J. Pabrėžos g. 1,, Kretinga, 97129, Lietuva
BACK TO 2000’s – 3-ioji diskoteka!
Trečias kartas nemeluoja – grįžtam į laikus, kai viskas buvo paprasčiau, smagiau ir garsiau!
Kai dar niekas per daug nerūpėjo…Kai penktadienio planas buvo aiškus – šokiai.Kai susirašydavai su draugais, „sumajakindavai“ simpatijai ir laukdavai vakaro.
CD grotuve sukasi „The best hits“, garsas iki maksimumo, o tu jau mintyse šoki ultravioletinėje šviesoje su balta maikute.
Sugrįžtam į laikus, kai: muzika buvo garsesnė emocijos – tikresnės vakarai – ilgesni
Kovo 27 d. 20:00–00:00 val. Kretingos rajono kultūros centras
Laukia geriausi 2000-ųjų hitai, šokiai ir nostalgija, kuri suvienys visus, užaugusius su šia muzika.
Pasikviesk draugus, su kuriais kadaise eidavai „į diskaną“. Susitinkam ne prie kampo – susitinkam šokių aikštelėje.
N-20 Bilieto kaina – 5 €
Grįžtam į 2000-uosius dėl muzikos ir šokių – ne dėl rūpesčių.Organizatoriai pasilieka teisę neįleisti asmenų, galinčių trikdyti vakarėlio atmosferą.
BACK TO 2000’s – nes kai kurie laikai niekada nesibaigia.

„Auksinis protas“: S25E12
2026-03-31 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Mamų ir vaikų rytmečiai
2026-04-01 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Mamų ir vaikų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Kiaušinių marginimo edukacija „RAŠTŲ SIMBOLIKA“
2026-04-03 17:00 - 18:30 | Kretingos kultūros centras, J. Pabrėžos g. 1,, Kretinga, 97129, Lietuva
Velykinė edukacija „Raštų simbolika“
Kviečiame į jaukią ir prasmingą Velykinę edukaciją, kurioje susipažinsite su tradiciniais kiaušinių marginimo būdais ir jų simbolika.
Balandžio 3 d. 17:00 val. Kretingos rajono kultūros centro šokių salės fojė (I a.)
Edukacijos metu: Marginsime kiaušinius vašku ir raižymo technika Sužinosime raštų simboliką ir jų reikšmes Patirsime tikrą lietuviškų Velykų tradicijų dvasią
Edukaciją ves etnologė Justė Lipinskienė Dalyvaus Kultūros centro folkloro ansamblis „RATUva“
Būtina registracija: +370 606 85751 Kaina – 5 €
Ateikite kurti, pažinti ir pasinerti į gyvas tradicijas kartu!

Edukacija „Vaikų balsas: renkame metų knygą“
2026-04-07 09:45 - 10:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus dalyvauti edukacijoje „Vaikų balsas: renkame metų knygą“, kurioje jie susipažins su įdomiausiomis ir labiausiai įtraukiančiomis 2025 metų vaikų knygomis bei patys taps aktyviais skaitytojų bendruomenės nariais.
Vaikų laukia smagi ir įtraukianti veikla, skatinanti domėtis literatūra ir dalintis savo nuomone.
Ei, jaunasis skaitytojau! Ar nori atrasti įdomiausias metų knygas ir išrinkti pačią geriausią? „Metų knygos rinkimai 2025“ kviečia visus knygų mylėtojus įsitraukti ir balsuoti. Tavo balsas čia labai svarbus!
Metų knygos 2025 nominantės vaikų 2025-ųjų Metų knygos kategorijoje:

Šarūnė Baltrušaitienė, iliustravo Viktorija Ežiukas, „Slaptas Spirgutės noras“;
Sigita Mikšaitė, iliustravo Reda Tomingas, „Istorija vizgina uodegą“;
Aušrinė Tilindė, iliustravo Greta Alice, „Po šimts pypkių, seneli!“;
Neringa Vaitkutė, iliustravo Reda Tomingas, „Odilės pasaka“;
Jurga Vilė, iliustravo Kornelija Žalpytė, „Džuljeta ir kino kaukai“.

Informacija ir registracija el. paštu. simona.gagilaite@kretvb.lt arba telefonu 0 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo klubo „YAP“ susitikimas
2026-04-07 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame prisijungti prie jaunimo klubo „YAP“ susitikimų Jaunimo edukacijos erdvėje – vietoje, kur gimsta idėjos, mezgasi draugystės ir stiprėja jaunimo balsas.
Kartą per savaitę, antradieniais, vykstantys susitikimai yra nenuobodūs, kupini staigmenų, atvirų pokalbių ir prasmingų veiklų. „Kretinga – Lietuvos jaunimo sostinė 2025“ savanoriai neišsiskirstė – jie ir toliau aktyviai planuoja veikti, įsitraukti bei būti ten, kur reikia pagalbos ar idėjų realizavimo.
Rankų sudėję tikrai nebūsime. Siekiame būti matomi ir girdimi, kurti, inicijuoti pokyčius ir atstovauti jaunimo interesams. Prisijunk ir tapk jaunimo bendruomenės dalimi, kurioje tavo balsas svarbus.
Informacija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
